CELEX: 32016D0017(01)
Language: lt
Date: 1465257600000
Title: 2016 m. birželio 7 d. Europos Centrinio Banko sprendimas (ES) 2016/956, kuriuo iš dalies keičiamas Sprendimas ECB/2016/245 (ECB/2016/2), nustatantis pirkimų taisykles (ECB/2016/17)

16.6.2016   
            
            
               LT
            
            
               Europos Sąjungos oficialusis leidinys
            
            
               L 159/21
            
         EUROPOS CENTRINIO BANKO SPRENDIMAS (ES) 2016/956
   2016 m. birželio 7 d.
   kuriuo iš dalies keičiamas Sprendimas ECB/2016/245 (ECB/2016/2), nustatantis pirkimų taisykles (ECB/2016/17)
   EUROPOS CENTRINIO BANKO VYKDOMOJI VALDYBA,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį,
   atsižvelgdama į 2004 m. vasario 19 d. Sprendimą ECB/2004/2 dėl Europos Centrinio Banko darbo reglamento patvirtinimo (1), ypač į jo 19 straipsnį,
   kadangi:
   
               (1)
            
            
               siekiant aiškumo kai kurios Sprendime (ES) 2016/245 (ECB/2016/2) (2) nustatytos taisyklės turi būti patikslintos;
            
         
               (2)
            
            
               todėl reikėtų atitinkamai iš dalies pakeisti Sprendimą (ES) 2016/245 (ECB/2016/2),
            
         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas (ES) Nr. 2016/245 (ECB/2016/2) iš dalies keičiamas taip:
   
               1.
            
            
               8 straipsnio 2 dalis pakeičiama taip:
               „2.   ECB gali iš pradinio rangovo užsakyti papildomų prekių, paslaugų arba darbų, neatsižvelgiant į jų vertę, jeigu būtini pradinės sutarties pakeitimai nėra esminiai.
               Pakeitimai laikomi esminiais, jeigu dėl jų pasikeičia bendras sutarties pobūdis, ypač, kai įvykdoma viena arba daugiau iš šių sąlygų:
               
                           a)
                        
                        
                           pakeitimu nustatomos sąlygos, dėl kurių, jeigu jos būtų buvusios įtrauktos į pradinę pirkimų procedūrą, būtų buvę galima leisti dalyvauti kitiems kandidatams nei iš pradžių atrinktieji arba priimti kitą pasiūlymą nei iš pradžių priimtas, arba pirkimų procedūra būtų pritraukusi papildomų dalyvių;
                        
                     
                           b)
                        
                        
                           pakeitimu rangovo naudai pakeičiama sutarties ekonominė pusiausvyra taip, kaip nebuvo numatyta pradinėje sutartyje;
                        
                     
                           c)
                        
                        
                           pakeitimu labai išplečiama sutarties taikymo sritis;
                        
                     
                           d)
                        
                        
                           kai rangovas, su kuriuo iš pradžių buvo sudaryta sutartis, pakeičiamas nauju rangovu kitais atvejais, nei numatytieji 4 dalyje.
                        
                     Laikoma, kad pakeitimai jokiu atveju nėra esminiai, jeigu jų bendra vertė neviršija: a) atitinkamos 4 straipsnio 3 dalyje nustatytos vertės ribos, ir b) 10 % pradinės sutarties vertės prekių pirkimo ir paslaugų tiekimo sutarčių atveju bei 15 % pradinės sutarties vertės darbų pirkimo sutarčių atveju.“;
            
         
               2.
            
            
               11 straipsnio 3 dalies paskutinis sakinys išbraukiamas;
            
         
               3.
            
            
               12 straipsnio 4 dalies paskutinis sakinys išbraukiamas;
            
         
               4.
            
            
               24 straipsnio 1 dalis išbraukiama;
            
         
               5.
            
            
               30 straipsnio 7 dalis pakeičiama taip:
               „7.   Kai kandidatas, dalyvis arba su kandidatu ar dalyviu susijusi įmonė dalyvavo rengiant pirkimų procedūrą, pavyzdžiui, konsultavo dėl pirkimų strategijos arba ruošė specifikacijas, ECB imasi tinkamų priemonių užtikrinti, kad kandidato arba dalyvio dalyvavimas neiškraipo konkurencijos. ECB gali atitinkamą kandidatą arba dalyvį pašalinti iš procedūros, jei šiuo tikslu tai būtina. Prieš pašalinimą kandidatui arba dalyviui suteikiama galimybė įrodyti, kad jam dalyvaujant konkurencija nebuvo iškraipyta.“;
            
         
               6.
            
            
               35 straipsnio 3 punktas pakeičiamas taip:
               
                           „3.
                        
                        
                           ECB atrenka tiekėjus, kviečiamus dalyvauti pirkimų procedūroje, iš dalyvių, priimtų į dinaminę pirkimo sistemą, arba, jei tokios sistemos nėra, iš tinkamų tiekėjų sąrašo, sudaryto po kvietimo pareikšti interesą. Kai tokio sąrašo nėra, ECB atrenka kviestinus tiekėjus savo nuožiūra, remdamasis tinkama rinkos analize, atsižvelgdamas į bet kokį tarptautinį interesą, patvirtinantį tiekėjų tinkamumą ir jų interesą dalyvauti procedūroje. Rinkos analizė gali apimti skelbimą apie galimybę sudaryti sutartį elektroninėje pirkimo sistemoje. Kitu atveju ECB gali paskelbti skelbimą apie pirkimą savo interneto svetainėje arba naudodamasis kitomis tinkamomis priemonėmis. Tokiu atveju tiekėjai, pakviesti dalyvauti pirkimų procedūroje, atrenkami remiantis gautais atsakymais. Kiti tiekėjai, atitinkantys tuos pačius kriterijus, taip pat gali būti pakviesti dalyvauti pirkimų procedūroje.“;
                        
                     
         
               7.
            
            
               35 straipsnio 4 punktas pakeičiamas taip:
               
                           „4.
                        
                        
                           Jei sutarties vertė be PVM yra mažesnė nei 750 000 EUR, ECB paskelbia skelbimą apie pirkimą Oficialiajame leidinyje. Tiekėjai, pakviesti dalyvauti pirkimų procedūroje, atrenkami remiantis gautais atsakymais. Kiti tiekėjai, atitinkantys tuos pačius kriterijus, taip pat gali būti pakviesti dalyvauti pirkimų procedūroje.“;
                        
                     
         
               8.
            
            
               41 straipsnio 2 dalies pirmas sakinys pakeičiamas taip:
               „Pirkimų procedūros, kurios buvo pradėtos iki šio sprendimo įsigaliojimo, užbaigiamos pagal Sprendimą ECB/2007/5.“
            
         2 straipsnis
   Įsigaliojimas
   Šis sprendimas įsigalioja 2016 m. liepos 1 d.
   
      Priimta Frankfurte prie Maino 2016 m. birželio 7 d.
      
         
            ECB Pirmininkas
         
         Mario DRAGHI
      
   
   
      (1)  OL L 80, 2004 3 18, p. 33.
   
      (2)  2016 m. vasario 9 d. Europos Centrinio Banko sprendimas (ES) Nr. 2016/245, nustatantis pirkimų taisykles (ECB/2016/2) (OL L 45, 2016 2 20, p. 15).